Kuusan koulu 3-5 lk 2022

 **Kasvion tekeminen**

Kuvaa/kerää kesäloman aikana 15 kasvia näiden ohjeiden mukaan. Huomaa, että osa kasveista kukkii alku-, osa keski- ja osa loppukesästä. Älä siis jätä hommaa koulun alkuun saakka tai muuten sinulle voi tulla vaikeuksia löytää helposti kasvilajeja...

Kerää vain luettelossa mainittuja kasveja, älä koskaan rauhoitettuja! Kaikkia saa kuvata!

 VAIHTOEHTO A: KASVIEN KUVAAMINEN

Voit tehdä kasvion digitaalisesti kuvaamalla. Kasvion tulee olla Power Point –esitys. Koska kuvista pitää voida päätellä, että ne ovat juuri sinun kuvaamiasi, täytyy jokaisessa kuvassa esiintyä reunassa pieni, sinun valitsemasi esine. Se todistaa sinut kuvaajaksi ja antaa suuntaa myös kasvin koosta. Tämä esine tulee pystyä näyttämään opelle, joten pidä se tallessa!

Myös digikasviossa pitää näkyä kasveista samat tiedot kuin perinteisessä kasviossa eli

* + kasvin nimi
	+ keruupäivä ja keruupaikkakunta
	+ kasvupaikka (esim. pellon reuna, pihanurmikko, lammen ranta)

	Valmis digikasvio palautetaan Pedanettiin, joten pidä huoli, että lomalle lähtiessä sinulla on tunnukset mukana! Pedanetissa palautuskohta on Kuusan koulu/Luokat/Kasvio/Kesä 2022.

VAIHTOEHTO B: KASVIEN KERÄÄMINEN

1. Kerää kasvit kukkivina, sillä kasvit tunnistetaan parhaiten kukista.
2. Kerää pienet kasvit juurineen. Isoista kasveista kannattaa ottaa osat, joissa on lehtiä ja kukkia.
3. Asettele kasvit siististi sanomalehtien väliin. Katso, että kasvin lehdet tai terälehdet eivät taitu.
4. Laita päälle painoksi esim. painavia kirjoja.
5. Kun kasvit ovat kuivuneet, kiinnitä ne teipillä tai kontaktimuovilla paperiarkeille. Kirjoita paperin alareunaan siististi seuraavat tiedot:
	1. kasvin nimi
	2. keruupäivä ja keruupaikkakunta
	3. kasvupaikka (esim. pellon reuna, pihanurmikko, lammen ranta)
	4. kerääjän nimi

6. Pidä arkit hyvässä tallessa ja palauta ne valmiina opettajalle koulun alkaessa.
7. Kasviarkit tallennetaan koulussa kansioon.
8. Muista: Sinä keräät, ei äiti eikä kukaan muu! Neuvoa saa toki kysyä.

Hauskaa kasvienmetsästystä!

